
Cum s'a stricat parastasul 


Zilele trecute, împlinindu-se trei ani dela moartea regretatului 
Take lanescu, un parastas a fost oficiat la mânăstirea din Sinaia, unde - 
e locul de odihnă al răposatului. 

Cu acest prilej, ucenicii mult încercatului om de stat, foștii membri 
ai partidului conservator-democrat din vechiul Regat, au sosit din toate - 
colţurile ţării întrun pios pelerinaj la groapa şefului lor de odinioară. ` 
Take lonescu, cu personalitatea lui complexă, între multele însușiri cu: 
care la înzestrat firea a avut, se ştie, şi darul de-a-și asigura dragostea 
heţărmurită a partizanilor săi. Acest devotament, împins uneori până 
la idolatrie, ne-a dat acum o mişcătoare manifestare de pietate. Prie- 
tenii_ mortului, care l-au urmat o viață întreagă şi la bine şi la rău 
crezând în predestinarea lui de îndrumător, au venit după trei ani să-i 
vorbească din nou. In cuvinte calde, cu accente înduioșătoare de ad- 
miraţie şi recunoştiință, ei au desgropat amintiri din trecute vremuri 
şi-au făcut să fâifăie peste capetele smeritei adunări chipul vioi și 
strălucitor al defunctului. A fost, desigur, o sărbătoare moraliceşte re- 
confortantă această călătorie la un mormânt, într'o vreme când. din toate 
părţile ne copleşeşte chiotul lozincelor pozitive. Măriunchiul de oameni 
strâns decenii dearândul împrejurul lui Take Ionescu dă dovadă astfel - 
de-o laudabilă cohesiune sufletească, care se desface ca un învățământ 
binefăcător pentru prezentul politic, sbuciumat de pasiuni crescute astăzi. 
şi adeseori dezonorat de frivolitatea transtugilor. In agitata atmosferă 
actuală, destul de tulbure şi de coborâtă, mărturisirea de credinţă a 
doctorului Dumjtrescu-Brăila bunăoară, care-şi pleacă genunchii în 
cripta din Sinaia reînoindu-şi vechiul crez la picioarele magistrului, 
este necontestat o pagină emoţionantă de rectitudine morală şi politică. 

Ce păcat, că praznicul nu s'a desfășurat până la sfârşit în acest 
cadru de liniște măreață, pe care senzaţia morţii o trezeşte de obicei 

şi în firile cele mai vulgare. Ce păcat, că şi atunci când răsufletul 
eternității își depănă misterul din neant, când destinele neamului fă- 
ceau să palpite inimile la căpătâiul unui mort, clopotul -dogit al pa- 
timei înăcrite a trebuit să răsune iarăş rănind pacea funerară şi as- 
vârlind o notă stridentă de trivialitate în mijlocul unei blânde ce- 
remonii. 

Incă un certificat categoric pentru sufletul şi pentru creerul dlui 
Nicolae lorga! s ; 

„ Nthodinitul polih'stor se găseşte astăzi, o ştim cu toții, întro 
erupțiune mai vie ca oricând. Ziua care l-a consacrat întru șefia bi- 
cefală a partidului zis naţional pare a-i fi fost fatală. De-atunci omul 
acesta gonit pururea de-o impresionabilitate maladivă, a devenit eroul 
unui roman psiho-patologic,pornit parcă să încarneze subt ochii noștri 
cele mai sinistre capitole din opesa-lui Dostoiewski. De-atunci frigu- 
rile puterii îl scutură cu o- cruzime sălbatică şi-l prăvălesc necontenit. 
Prins în ghiarele unui egocentrism isteric, el se cere stăpân peste țară 
şi se flagelează fără nici o cruţare. Analele poporului nostru echilibrat 
şi sceptic n'au- înregistrat încă o asemenea ipertrofie fenomenală, o 
poftă aşa de păgână și de hăulitoare după mărire, o sgribureală mai 
tipică de arivism, cum S'ar zice, în pielea goală. „Ca să-şi ajungă scopul, 
bietul bolnav se sbate întrun sbucium pe cât: de tragic pe atât de 
grotesc. El scrie și vorbeşte pretutindeni şi totdeauna: la Cameră, la 
saşii din Sighișoara, la Academie, la congrese feministe, la Văleni, ła 
Flora, ziua, noaptea, pe stradă, acasă la el, ori în vagonul- restaurant... 
Scrisul şi vorba lui cad în cascade tumultoase ca spuma impură a 
unui râu umflat care trece vijelios pe dinaintea ta mânând buturugi, 
“căpestre de cai morţi şi coji de pepene stricat. Nimic din euritmia 
cerebralităţilor creatoare în această enormă maşină hodorogită, din care `` 
orice șurub behăie răgușit după fotoliul ministerial. < 


= Nu e nici o mirare, dacă' pradă acestor pandolii, ilustrul -som- 
nambul politic s'a dus şi la Sinaia. Un moment nu s'a gândit măcar 
că trebuie să-şi caute o linie de continuitate cu trecutul propriu la o 
astfel de ocazie, un moment nu ş-a adus aminte că zeci de ani a 
fost cel mai înverșunat detractor al iui Take lonescu, şi că în scrisul 
lui la Sămănătorul şi Neamul românesc a prezentat consecvent 
„tokismul“ ca ultima expresie a turpitudinii morale din politica țării ! 
Nu! Pentru acte de conştiinţă sau de armcnie spirituală n'a fost 
aranjat niciodată fecundul om de cerneală: A plecat deci la parastas 
însoţind vechea gardă conservatoare, în care nu se găsea un singur 
fruntaş nestropit de dânsul cu insulte în neastâmpărata-i carieră de 
publicist, Ajuns în raza mortului, credeţi că sufietul i s'a topit o clipă 
cu picurarpa lumiaărilor de ceară, că troparele bizantine l-au supus, 
sfinții de pe pereţi l-au domesticit, Peleşul l-a robit cu murmurul po- 
vestitor, brazii i-au dat ceva din sănăiatea lor şi-o contemplaţie mută 
l-a biruit cu farmecul dureros al trecerii eterne? Nu credeţi? Aveţi 
dteptate ! N. lorga n'a cunoscut niciodată înțaleapta reculegere a tăcerii, 
corzile vocale ale apostolului sunt şi rămân un perpetuum mobile. A 
‘cuvântat deci subt bolta mânăstirii. In zadar vă aşteptaţi însă la o 

nobilă şi francă revizuire a dpredendioi de demult, la o. istoricească 
cercetare a perioadei pe care decedatul a fructificat-o cu gândurile 
lui. Ş:ful dlui Maniu ma făcut nici una nici alta. A alunecat repede 
peste faptele celui dispărut, ca să- şi reamintească. de rosturile sale, şi 
să arunce de pe lespedea .nortuară înjurături la adresa dlor Averescu 
şi Brătianu. lată cuvântarea lui! Povestea însă nu s'a isprăvit aci, 
fiindcă la agapa de după slujbă, d. lorga a icnit din nou, și sburliadu-și 
barba şi-a reluat deabinele diatribele parlamentare. In această proaspătă 
repriză nici pomeneală n'a mai fost de răposatul, căci bătrânul histrion 
s'a lăsat răpit de preacupări mult mai reale și mai utilitariste. Dsa, 
inspirat de-o ordinară logică de club, a ţinut să-și încurajeze partidul p 
în vederea puterii cu cele mai demodate rețete ale pohticianismuluj 
uzat. Un sfert de ceas. măcar n'a fost în stare să resimtă pietatea 
morții, sărmanul sbiciuit! L-a furat läcomia feroce, i-a necinstit verbul, 
iar ca prototipul desechilibrului suf'etesc. să fie dublat şi de cea mai 
brutală lipsă de tact, d. Iorga dârd cu tifla testamentului politic al 
lui Take Ionescu şi-a ales tocmai acest prilej pentru a legitima o 
colaborare cu partidul dlui C. Stere... Cum-vedeţi, plutim în plină 
pietate şi în regiunile cele mai surâzătoare ale bunului simţ... 

Aşa s'a stricat parastasu!, alungându-se fumul de tămâie al jer- 
tfei bine primite şi bana izându-se o închinare prin atervenpa prota» 
nă a celui posedat de diavolul PPE AE pn : 


* * 
Li 


De heidir în treacăt, o amintire personală nu mii de de-. 
muit.. 

Când în toamna anului 1914, după înţelegerea avută cu Nicolae 
Filipescu de-a veni cât mai mulţi fruntaşi politici în -comitetul Ligii 
Culturale, mam dus la I. Iorga în camera dela Hotel Regal să-i pro- 
pun o raliare a tuturora pentru crearea unui puternic organ de pro- 
pagandă în vederea războiului, enervatul profesor a sărit, ca. mușcat 
de şarpe: 

— Cu Take Ionescu nu. merg nici în rail 

lmi reamintesc acum cu seninătate şi cu indulgent dispreţ apos- 
trofa răsutlatului meşter de palinodii, şi mă gândesc. că dacă şi în 
lumea umbrelor sufletul nostru e condamnat să ducă cu sine un strop 
măcar din zgura minciunilor .de jos, atunci mortul dela Sinaia e în- 
doit mai fericit decât noi: mai întâi că simţit regretul onest al disci- 
polilor săi, şi-a! doilea că ma avut încă prieu să se r.vadă acolo în 
cer cu Nicolae Iorga... 


OCTA VIAN-GOGA 

NOAPTE DE TOAMNĂ 


A ostenit şi vântul - 
Să tot învârtă morile, 
Inconjurând pămâniul. 


Acum doarme ‘n poala nopții vântul 
Și tac privighetorile. 


Şi-i pare vântului în vis, 

In toamna care-l înconjoară ` 
Sub cerul pur ca un iris, 

Că iar e cald şi primăvară, 

Cau înflorit, sculptați în ceară, - 
Toţi trandafirii la fereastră 

Ca'n vremea când sburda pe-afară 
Și scutura de- asupra noastră 

Cu degetele lui ușoare, 

Petale de cais ` 

Și stropi 

De soare. 


Dar iată'n deal, după hambar, 
_ Incins în pârg de grâne coapte, 

Răsare soarele hilar 

Să prindă vânt și noapte 

Jar E 
Vorbind în şoapte. 

Dar- noaptea fuge 'n. fața lui l 
Şi fuge vântul după ea } z 
La capătul pământului. i 


Na mai rămas decât o stea, 
Veghind singurătatea mea. 


Sa dus şi noaptea şi cu ea - 


Și visul vântului. 
GALBEN 


O frunză uitată de toamnă 
Acopere *n -ape o stea, = 
Și luna, a toamnelor Doamnă, 
Imprăștie aur pe ea. 


O frunză, atâta ne lasă 


Când trece foșnind prin porumb, 
A pâclelor rece crăiasă . 
In drumu-i spre zarea de plumb. 


Vin svonuri încete, încet, 

Că nu știi de sânt sau nu sânt. 
Departe, departe 'n brădet, 
Octombrie cântă din vânt. 


“De ce a venit să s'ascunză 
O lacrimă `n colț de pleoape ? 


. . o e p è o s č o ù» . è bo 


Iubirea noastră e-o frunză | 
Ce- acopere stele pe ape. 


AL. O TEODOREANU 

“Drepturile Omului . 


In pragul călduroaselor vacanțe de vară, când ostenita imaginaţie 
reportericească caută cu aviditate adăpostul umbres zl unui subiect: 
cât de neînsemnat, incidentul cu conferinţa diui Henri Guernut a că- 
zut că o mană cerească în mijlocul unui deşert de idei. De zece zile: 
încoace, gazetele independente dela Bucureşti vin înţasate de articole, 
de caricaturi şi de notițe, exploatând până la epuizare, un episod: 
asupra căruia se putea trece la ordinea zilei în douzzeci și patru de 
ore. S'ar părea, însă că reputaţia țărei noastre a fost grav compromisă și 
democraţia âpuseană a suferit o jicnire ireparabilă. D. Aib:rt Honig- 
man, bun patriot ca totdeauna, încearcă să mai salveze ce se poate: 
cere scuze în numele României, se prăpădeşte de ruşine pentru cele 
„petrecute, și e gata-gata să renunţe la cetățenia română, (âștigată cu. 

“atâta trudă, ca să nu ajungă, mă rcg, de râsul Europei. 

„Ştiţi, din lectura ziarelor, cele ce s'au petrecut. D. Henri Guer- 
nut, invitat de d. Costa-Fbru, a venit: să ţină o conferinţă la București. 
Invitaţia, ca să, spunem așa, s'a petrecut în familie. D..Henri Guernut 


- e secretarul „Ligei pentru drepturile omului“ la Paris. D. Costa-Foru, 


apărător din oticiu al tuturor pricinelor internaționale, — îndeletnicire 
pentru care a primit de curând felicitări dela Moscova, — reprezintă ~ 
aceaş asociaţie umanitaristă la Bucureşti. Prin urmare, de cum a păşit 
pe pământul României, distinsul d mocrat a fost primit cu toate ono- 
rurile cuvenite. A fost întâmpinat la gară de o mulțime de amici, toţi 
luptători pentru „drepturile omului“, i sau ţinut d 'scursuri, şi i s'a: 
oferit o masă, — delicată atenţie, — în grădina „Pariziana“. 

` Banchetul dela „Pariziana“ a fost un soiu de avant-goăt al con- 
ferinţei. Mărturisim drept, că n'am prea gustat menu-ul care s'a servit 
acolo. Nu ne-a prea încântat nici as'stența, pentrucă dintre-cele douăzeci 
de persoane, a căror listă afost publicată à doua zi, cel p-ţiri unspre- 
zece erau rude de-ale dlui Bubi Braunstein-Brănişteanu... Nu vrem 
să facem răspunzător pe d. Henri Guernut pentru tovărăşia de care a 
“avut parte din primul ceas când a descins pe peronul gărei de 
Nord, dar, fărâ îndoială, aceasta "nu i-a fòst de bun augur. Dela în- 
ceput, s'a. creat în jurul vizitei rumisale o atmosferă insuportabilă de, 
bârtire a țărei unde se găsea. D. Const. Mille, .la .celdintâi pahar de 

şampanie, a ținut să atragă atenjia aasatl nostru, că e „un emigrat 
întro ţară nefericită, care sufere subt călcâiul: stăpânirilor vitrige“. D. 
Dem. Dobrescu, cunoscutul voiajor al partidelor politice dela noi, a 
arătat pe ce „pământ de svferinţi, de lacrimi şi, de sânge“ au călcat 
paşii reprezentantului „Ligei drepturilor cmului“. Vă șcutesc -de'a 
repeta aici, ceeace a fost în stare să adauge, dela dumnealui, d. Costa- 
Foru. A fost mai interesant ceeace a răspuns d. Henri Guernut. In 
calitatea dumisale de ambasador al spiritului francez, oaspele dlui Emil 
D. Fagure s'a recunoscut un emigrat, dar un emigrat care se găsește „între 
ai lui“, a aruncat o săgeată la adresa guvernului român, — elementară 
datorie pentru orice străin care ne- vizitează ţara, — şi a închinat 
„paharul său în sănătatea României democratice de mâine, socotind, - 
fireşte, că cea de astăzi nu merită această cinste. 

Până aci, prologul. A urmat apoi confiictul. După această mică 
introducere, care sa mai complicat şi cu alte câteva buclucuri, dl 
Henri Guernut a fost împiedicat să-și țină conferința. Un grup foarte 
numeros de cetăţeni, fără să uzeze de cea mai mică violenţă, a făcut 
să înțeleagă pe secretarul, „Ligei drepturilor omului“, că trebuie să 
renunțe, deocamdată, la cuvânt. A contribuit, poate, la. acest neplăcut 
sfârşit, cum spuneam mai sus, și societatea dubioasă în mijlocul că- 
reia s'a înfățişat di Henri Guernut. S'a adăugat, probabil, şi intenția 
vădită a oratorului de a rosti un rechiz'toriu asupra stărilor dela noi 
şi de a ne da lecţi despre cum trebuie să ne purtăm în lume. Cu- 
“vântarea din grădina „Pariziana“ nu mai lăsase, asupra acestui punct, 
nicio umbră de îndoială. In sfârşit, se mai pomenea, printre mani- 
festanţi, despre o întrunire. patronată de aceeaș „Ligă a drepturilor 
omului“ la Paris, unde se ceruse cu hotărâre plebiscit pentru Basa- 
abia şi o atentă revizuire a tratatului dela Trianon .. 

DI Henri Guernut mare pentruce să fie prea supărat în_urma eşe- 
cului suferit la Bucureşti. Demonstrația ostilă n'a mers niciun moment 
prea departe. „Huliganii“ au strigat cuviincios „Trăiască Franţa“ şi 
„au cântat, fără note falşe „Marsilieza“. A doua zi, secretatul | „Ligei pentru 
drepturile omului“ a declarat. cu subîaţelesuri, că se va abține deocam- , 
«dată, dela orice comentariu. Ceeace însemnează, că oiată ajuns, acasă, 
se va grăbi să ne acopere de injuţii. In. această privință nu-i va lipsi 
“colaborarea prețioasă a colegilor dumisale din România. DI! Costa: Foru 
atât așteaptă!... Dar, înjurându-ne, dl Henri Guernut ne va: face o mare 
nedreptate. Pe. malurile Dâmboviței, conflictele de idei nu sunt atât de 
sângeroase ca pe cheiurile Senei.. Nu e tocmai atât de multă vreme, 
de când o întrunire naționalistă a fost împiedecată în. capitala Franţei, 
nu cu vociferări, — ci cu bombe. Ceeace nu ne-a îndemnat să punem, 
«că patria lui Voltaire a âjuns ún barbar refugiu al intoleranței. 

| Cât despre proprii noştri concetăţeni, cari găsesc încă odată prilejul 
să ocărească şi să spurce din adâncul plămânilor lor ţara care-i adă- 
posteşte, trebuie să le amintim un singur lucru. Că pentrti. noi, „drep- 
turile oinului “ nu sunt incompatibile, cu oarecari îndatoriri, faţă de pățrie, 
Opinia noastră. publică . a început. să fie ceva mai, sensibilă, Ro- 
mânia, fămânând aceeaş' r ospitalieră, a început să-și păzească tu 
mai multă grije obrazul . | ALEXANDRU HODOȘ 

O îleică 'n Cișmigiu 


Fiindcă Mae Bumbuleţ avea vreme de prisos, şi fiindcă Ghiţă 
Chimiţoglu mavea chef de slujbă, au hotărât să prelungească ora ape- 
ritivului, şapoi să se ducă undeva la vro grădină, să ia dejunul îm- 
preună. 

— De mâne ?ncolo gaga ni se schimbă orele de canțilerie ; . ni: 
le pune dimineaţa, — zice Chimiţoglu ; — să zicem Cam început-o de 
astăzi. 

— Ba pe mine să mă ierţi, — măcăieşte înţepat de colo Pripă- 
şeanu; — la mine vorba muscalului: slujba-slujbă, drujba-druijbă; eu: 
mă duc băieți. 3 : 

— Şi eu, — şi eu, — aruncă vorba grăbit Ibriceanu' şi Clipici,. 
scoțând ceasorni-ele din buzunar și punăudu- -le la-loc fără să. se mai. 
uite la ele. 

< — Da' cine va poftit, nene? — se pleacă Chimiţoguli la urechea: 
lui Bumbuleţ. Pe urmă tare: 

— Apoi atunci, salutare, fraților, — salutare, la revedere şi: mersi? 

Lui Ibriceanu și lui Clipici le întinde mâna, — iar lui Pripăşeanu 
îi face numai un semn ‘din cap, uitându-se urât. : 

— Opt cu a brânzii,. murmură, pe când cei trei ies pe uşa bă- ` 
căniei. . Apoi întorcându-se spre tovarășul ales dela început:. 

— Eu zic, frate Bumbuleţ, să mergem undeva, așa la o fleică, 
ceva uşor, să mo întindem, că ne ia lumea la ochi, — îl auzişi și 
pe ăla.. 
— Tocmai mä gândeam şi eu: să mergem la o fleică n Ciş- 
migiu ş'atâta tot, Nu că mi-e de gura lui Pripăşeanu, da” am: treabă 
acasă dup'amiazi. 

In Cişmigiu, la birtul din dosul bufetului, era răcoare, şi un loc. 
destul de retras şi- singuratic ; totuş, -de astădată, când cei doi întâr- 
ziaţi la aperitive intrără şi se îndreptară spre un chioșc. mai la o 
“parte, zăriră în fund alți trei mușterii, doritori p'arcă de asemenea. 
ďa se feri de ochii lumii. — „Să știi că nu se mai ia aia i birta= 

şul de urât“, zise Chim ţoglu lui Bumbuleţ, repetând o glumă a lor 
de pe când ochiseră ei locul acesta singuratic și retras. Dar în aceeaş 
clipă făcu ochii mari, apoi arătând spre chioşcul din fund isbucni 
întrun râs care făcu pe cei trei muşterii să se întoarcă. 

— Tiii, voi erați! — îngână Bumbul: t, recunoscând întâi pe 
Clipici, apoi pe Ibriceanu şi în sfârşit pe însuşi Pripăşeanu. 

—- Care va- să zică slujba...-drujba? se rânji ia ei Chimiţoglu 
apropiindu se. 

— la lasă-mă, nene, că m'a apucat o durere de cap de nu mai 


văd cu ochii, — se oţări Pripășeanu, tot el de către pădure; — să 
vă fie ale dracului de aperitive !... 
— Proaste aperitive, ţi-a tăiat pofta de... slujbă, — continuă 


Chimiţoglu ironia-i triumfătoare, Păi hai aci şo să-i tragem chiulu' în 
companie.. i 

Până să vină rândul fleicii pentru care, chipurile, veniseră în 
Cişmigiu, amicii mai comandară nişte ouă cu zeamă, ciorbe, verze cu 
carne, — în sfârşit tot d'alea cari nu merg fără udatură. 

— Şi ce oare merge fără ea, nene Bumbuleţ?, întrebă Chimi- 
ţoglu începând să i-se lege limba de pe la al cincilea pahar. 

— Cine dracu' ne puse să venim aici ?, crâșni Pripăşeanu ui- 
tându. se ek la el. 

— Așari, întări Ibriceanu pe acelaş glas, ăsta-i buclucaș ; s'0 
ştergem ai repede de p'aici. 

Clipici nu-i auzea, dar pricepea despre ce era vorba şi le făcu 
cu ochiw a înţelegere. 

La fleică îi dădură zor, şi pe când Chimiţog'u se lupta din răs- 
puteri să pună de acord vârtoșenia bucății de cureă cu ascuţișul tocit 
al cuţitului, o sbughiră câte unul, plătind înăuntru, la bufet. 

— Adică ei cred că' eu sunt prost, — pufai Ch'miţogiu dupăce 
reuși să scape de înecul cu ultima dumicătură de cure; — da’ puteau 
să plătească şi aici, că nu-i ţineam. Adio şi n'am cuvinte, vorba 
turcului ! 

— Adio şi... vorba turcului! — ingână și Bumbuleţ, care: era 
acum la al zecelea miş maş. Și unde mai mergem de aici?.. 

4 t — Da parcă era vorba că ai ceva treabă p'acasă dup' amiazi, — 
riscă celălalt, cam cu teamă să nu se prindă vorba. 

— Am eu, am, — da' las'o acuma; o mai amân. 

Chimiţoglu răsutlă ușurat. 5 

— Așa-mi plac mie oamenii, da' nu ca ipocritu ăla de Pripă- 
geanu ; "ice că-i vegetalian, și bate cârciumile mai abitir ca.. 

. Tine, împlini Bumbuleţ. 

— ŞI ca tine, — supraîmplini Chimiţoglu. 

lar în clipa următoare se pomeniră unul în brațele altuia. 

— Să mai- vie o baterie! 

+ + 
+ ud + | A 

Se aprinseseră lămpile cam de multişor, când însfârşit Chimiţoglu 

dete răspuns la întrebarea lui Bumbuleţ: 

— "Ceai că unde mai mergem de-aici? Păi unde să mergem? 
La „Leul şi cârnatu'“; mie-mi plac, mă 'nţelegi, locurile retrase. Să 
nu mă 'ntâlnesc cu lume multă; să mă adăpostesc acolo întrun boschet 
şi să-mi văd de păhărelu' meu... Dacă se 'ntâmplă şi ceva lăutari, 
atât mai bine, Ei cântă, tu stai colo, nu te știe nimenea, petreci care 
va să zică, incognito. Cine ce are.. 

— la mai las'o nene, — îi taiă vorba Bumbuleţ scoțând să plă- 
__tească: — tu când te porneşti... 

— lacă, nwwmai zic nimic. 

şi iar s'au împăcat prietenii. 

„Leul şi cârnătul“ tămbălău, nu glumă. Dela intrarea în grădină, 
Bumbuleț se luă cu măinile de urechi ; îl asurzea un chitarist dela un 
boschet din dreapta. 

Chimiţoglu aruncă și el ochii în partea aceea, —şi iar se prinse 
cu mâinile de burtă. Cui cânta chitaristul ? Lui Ibriceanu, lui Clipici, 
lui Pripăşeanu. 


— Bine mă, ăştia o să zică că ne ţinem după ei, — rmormăi 
Bumbuleţ îmbuminat. Dar Chimiţogu era acum în toane bune: „Las 
să zică ei! Dacă ne-a fost scris so lingim tot în companie“... Şi | 


oprindu-se din râs: Avem cel puțin lăutari pe gratis! 
De unde! că de-aici s'a pornit dihonia. Chimiţoglu ţinea una şi 
bună, că lui să-i cânte lăutarii ceva naţional, — de pildă: 
Iubește-mă lele dragă — 
Până mi-e cămaşa neagră, 


Că dacă moi primeni, 
Multe mândre mor iubi... 


Şi când chitaristul îi făcea pe voie, apăsa şi el refrenul, dând 
din cap în cadență: 
/ Șapte jete dintrun sat 
S'o nevastă cu bărbat... 


Dar Pripăşeanu nu voia să știe d'astea. Lui îi ardea de ceva 


modern, — ori clasic, — străin oricum, da’ numai naţional nu, că 
asta e muzică barbară, primitivă... Şi dă-i cu repertoriul dela „Pisici“, 
„Castelul de flori“, — ad'o p'in „Cavaleria S treci prin 


romanțele la modă acwzece ani: „Si tu m'aimais“. 

— Mă! dacă mai cânfaţi de astea, eu mă duc! - — se ridică odată 
dela locul lui Chimiţoglu. Și cum nimenea nu-l ia în seamă, şi chita- 
ristul continuă şi el-imperturbabil: | 


Mais tu ne m'aimes Pas, 
Mais tu. 


Odată se ridică şi cu pași i iaeio se îndreaptă spre eşire. 
— Bine că scăparăm! — îşi face cruce Pripăşeanu. Când deoadată 
Chimiţoglu reapare la intrarea “boschetului: 


— Aşa?:.. Şi zi mă lăsaţi să plec? Nu mă chiamă nici unul? 
Nu mă opriţi? Nici tu, măi frate SUUE . Fir'aţi ai dracului, cre- 

deafi co să scăpaţi de mine, ai? Ei, iacă, să ştiţi, tocmai d'aia, nu mă 
duc! Zi mă: 


Dela tine nu mă duc. 


-Dar Bumbuleţ, care a aruncat o privire în urma lui Chimiţoglu 
cum sentorcea la boschet, a îngălbenit odată, — și în acelaș timp Cli- 
pici a şontit sperit: . s 

— Madai’ Bumbuleț! ` 

Tovarăşul se strecoară afară, şi mai puternice decât strigătul final” 
al. chitaristului: 

Non, non, je sais bien que 
Tu ne m'aimes pas... 
răsună doii palme vajnice în tăcerea... adică în sgomotul nopții. 

Atunci Chimițoglu, răsternându-se în jeţul de lemn pe care se re- 
instalase, uită orice dușmănie împotriva ipocritului- de Pripăşeanu, și 
bătându-l pe umâr, îi zâmbi ca unui tovarăş cepi puyss în gând să-l 


aibă de-acuma la ciorba de burtă: 
— Aha! asta era treaba de zicea Bumbuleţ co are dup'amiazi 


acasă... N'a avut inspiraţie, de-a amânat-o prea mult, săracuw'... .. 
ION GORUN 

Unificarea socială 


In politica noastră militantă, fericirea Ardealului pare a se fi fixat 
împrejurul a două lozinci, care pe-viață şi pe moarte 'îşi dispută în- 
tâietatea: deoparte regionalismul, leacul miraculos care vrea să vindece 
toate bolile, de orice natură ar fi ele; de alta europenismul, o doctrină 
consacrată, împrumutată dela societăţile din Apus. In afară de aceste 
două, nu se mai recunoștea dreptul la viață şi unei alteia, căci cele 
dintâi ni se oferau ca dogme imutabile, pe cari, a nu le profesa era 
„egal cu a te expune unei adevărate anatemizări din partea celor două 
` tabere, | 
Totuși, pe lângă cele două programe de mai sus, oficial salvatoare 
în opinia publică ardeleană, începe a-şi tăia drum și alte convingeri, 
şi lumea încetul cu încetul îşi dă seamă, că rivalitatea celor două gru- 
puri este cu totul deplasată. Reţeta regionalismului pierde zi de zi 
din aderenți, pe măsură ce oamenii se conving că aceasta prea seamănă 
` cu izolarea noastră politică în Ungaria de eri, deşi situația nici pe 
„departe nu mai este aceeaş. Oricine înţelege, că izolarea de eri nu ţintea 
la altceva decât la - conservarea naționalității noastre, care am putea 
spune, că era singurul punct din programul nostru politic. . < 

Deodată cu unirea, trebuia să sufle o radicală schimbare în aspi- 
rațiunile românilor ardeleni. Izolarea, perpetuată prin regionalism, nu . 
mai poate urmări vechiul ideal. Oricât de greşită ar fi guvernarea 
românească dintr'o epocă anumită, nu se vor mai găsi naivi să crea- 
dă, că ea atentează la naționalitatea noastră. Laturea pur naţională, 

dela unire încoace, este pusă la adăpost sigur.  Năzuinţele colective, - 

mai ales cele de ordin naţional, au trecut asupra statului, iar indivizii 
- şi-au îndreptat privirea înspre alte tărâmuri nebăiătorite de pasul în- 
cătuşaţilor politici: înspre câmpul exigențelor sociale, în înţelesul larg 
și cuprinzător al cuvântului. Aici zace secretul prăbuşirii ireinedia- 
bile a principiului dogmatizat al solidarităţii ardelene, pentru păstra- 
rea căruia s'au adus reale sàcrificit eri, şi care constitue. un strigăt în 
pustiu astăzi. La suprafață s'au ivit interese individuale, economice şi 

culturale, şi numai indirect, subt raportul guvernării dacă mai vin în. 
discuţie exigenţele colective, de ordin naţional. Prevăzând această bi- 
furcație de aspirațiuni în sânul societăţii ardelene, credem că nu este 
departe. vremea, când curentele politice nu vor “mai putea trăi, din 
confuzii şi din ignoranţa mulţimii. Ochi ageri şi Păiruze (ori îi vor | 
examina fiecare pas şi fiecare cotitură. 

De această schimbare de front a societăţii ardelene. trebuie să 
ție seamă şi adepţii celui de al doilea curent. Un program alcătuit în 
afară de examinarea minuțioasă a evoluţiei locale, oricât ar- îi de bine“ 
ticluit subt raport-teoretic, nu va da -roade apreciabile într'o țarășa 
cărei structură socială este cu totul specială. ` 

In “adevăr, pe deasupra agitaţ: unilor curente ale politicei de partid, 
mântuirea și fericirea Ardealului s'au transpus pe un teren nou, pe acela - 
social, în care wau făcut incursiuni serioase de recunoaștere nici re- . 
giorialiştii, nici dogmaticii dela Bucureşti. Aici zace şi toată greutatea 
în rezolvarea problemei. In Ardeal nu este vorba numai de o armoni- 
zare a tendințelor sociale, — în care unic scop sar putea împrumuta 
un program de oriunde — ci de creiarea însăși a unei. societăți nor- 
mal constituită. Din aceasta, noi nu avem decât pătura primitivă, pe 
aceea rurală, care este de o sănătate și vigoare neîntrecută. Subt diri- 
guirea unei mâini pricepute, din acest izvor fecund ar putea lua naş- 
tere, ca dintro atingere magică, aceea colectivitate pe care o visăm şi 
fără de care carul statului român va rătăci dintro groapă întralta. 
Cu un cuvânt, guvernarea nouilor provincii trebuie să fie de aşa na- 
tură, încât să se înfăptuiască cât mai repede posibil unificarea lor cu - 
vechiul Regat subt raport social, înaintea oricărei alteia, clădind cu 
mână sigură unele straturi acolo unde ele lipsesc şi ridicând pe altele 
înapoiate. Numai după alcătuirea unui asemenea program putem. re- 
curge la doctrine consacrate de aiurea, cari ar putea jucă un rol 
de instrument auxiliar, iar nu principal cum se întâmplă astăzi. 

Paralel cu generalizarea în conştiinţa publică a acestei necesităţi, 
pe face plăcere să constatăm, că factorii oficiali se lasă uneori con- 

- vingi de acest imperativ local, făcându-ne să nădăiduim, că nu este 
departe vremea când ne vom putea întâlni pe acelaş drum. Cel dintâi 
indiciu în acest sens îl trădează Banca Naţională care, pe lângă dăr- 
nicia manifestată până acum față de Ardeal, caută acum să o organi- 
zeze în cadrele unui program precis definit. Aşa ne place cel puţin 
nouă să interpretăm amplificarea direcţiunii susnumitei instituţiuni, 

cooptând în sânul ei câte un reprezentant al noilor provincii. Deşi nu 
suntem -de acord cu principiul de care a fost călăuzită Banca Naţio- 
nală la alegerea oamenilor — căci felul selecţiunilor prea miroase a 
plasare în preajma retragerii dela guvern a unui partid simpatic ei — 
cari, în domeniul vizat nu au dat încă dovezi palpabile de înţelegere 
a "situației, Dar, de dragul că măcar ideia şi-a făcut curs, trecem peste 
acest fapt, ĉu atât mai mult, cu cât Ardealul a avut norocul să fie 
reprezentat dintru început printr un om de specialitate, destul de indi-,.. 
cat să ne alimenteze predispoziția noastră de optimism, Anticipăm a- 
ceastă încredere inovaţiunii introduse de Banca Naţională, şi dintrun 

motiv. subiectiv, deoarece ideia care s'a realizat, în aceste pagini a vă- 
zut mai întâi lumina publicităţii. 
| Reforma acce egtată de Banca Naţonală va fi urmată, mai curând 
sau mai târzu, şi de ceilalți factcri economici, și, în cele -din urmă, 
nu se vor putea sustrage nici partidele politice, atunci când ele se vor ` 
izbi de conștiința celor- mulți, şi când sincerit:tea va fi fondul perma- 
nent pe care se va broda ambulanta noastră viaţă politică de azi. Din 
toate aceste direcțiuni se vor aduna, cu vremea, acele fire și elemente 
care vor alcătui programul real al fericirii Ardealului, îngropând pe- 
deoparte vorba searbădă a regionalismului, pe de alta desch'zând calea 
unei guvernări inspirată fie și de idei pur doctrinare, prematură și 
periculoasă azi, dar cu «fect binefăcător intro colectivitate unificată 
subt raport social. 

Atâta cere societatea Ardealului factorilor de toate categoriile, 
economici şi politici, şi nimic mai mult. Subt oblăduirea astfel conce- 
pută, indivizii uşor îşi vor găsi aşezarea lor normală şi toate exigenţele 
lor particulare vor putea'fi satisfăcute. Prin întărirea și mulțumirea lor 
se vor realiza și aspiraţiunile noastre colective ca neam; și apoi, să 
urmeze deschiderea porţilor, ziua-noaptea, pe seama tuturor curentelor 

. şi ideilor pe care le va inventa civilizația galopantă a veacului în curs. 


P. NEMOIANU 

Recoltă cuiturală 


Toamna, la începutul anului cultural (fiindcă în miezul verii viața 
politică şi intelectuală intră într'o adâncă somnolență) şi la venirea 
verii, când anul cultural, politic şi artistic se sfârșește pentru'a cădea 
întro paradoxală hib=rnare de plină vară, corul acelor credincioşi ce 
continuă a nădăjdui cu îndărătnicie în cel dintâi dintre factorii civili- 
zaţiei omeneşti, în cultură, găsește firescul prilej de a intona dureroasa 
arie care cântă trista situație culturală a României noui. 

La uşa verii, odată cu venirea cireșelor, soseşte clipa p:nibilă a 
bilanţului cultural. Atunci, o mână de sinceri reprezentanţi ai săi în- 
scriu pe tabela publicisticei cifrele dureroase. | 

Atâtea reviste. au murit, numărul cărților editate a scăzut în raport 
cu trecutul cu atât, încrederea cititorilor și pornirea lor spre carte co- 
boară, coboară, tot mai mult, atâtea iniţiative mau reuşit, de nenumă- 
rate ori oficiafMatea a pierdut prilejul de a determina un progres, de 
atâtea ori urechea ei ma vrut să audă glasul care cerea sprijin pentru 
scris şi cugetare, zi de zi cuvântul așteptat al celor în drept şi glasul 
presei a fost aşteptat, dar nu sa auzit... | 

Tema a ajuns destul de cunoscută, fiindcă puţinii cari au făcut 
variaţii pe ea le-au făcut destul de’ des- şi destul de răspicat, pentru- 
ca alarma cinstită să se răspândească în opinia publică. | 

Nu ştim în ce măsură a contribuit strigătul câtorva, şi nici în ce 
măsură mentalitatea oficială sa schimbat din.vreo pricină strict inte- 
rioară. Nu ştim care resort a apăsat considerabila forță (ea însăşi în- 
tâiul factor al culturei) a presei. Nu știm şi nici nu ne interesează, 

Un fapt e cert: recolta culturală pe care o aşezăm în acest în- 
ceput de vară în hambarul patrimoniului public, constituie în comparație 
Cu seceta de până acum un adevărat belşug. 

Toţi aceia cari am înregistrat cu melancolie această secetă de-a 

Jungul atâtor veri, suntem dator să însemnăm pe răbojul drag nouă, 
cu onestă bucurie, micul belşug din acest.an al agriculturei culturale. 


% 
* * 


Sezonul trecut a marcat hotărât, întâiul lucru care ne interesează, 
pentru progresul nostru cultural: un mare și general reviriment, 

Un fel de obştească scuturare a unei inerţii îmbâcsite, foarte apro- 
ape de mucegaiu. 

Orice observator care are simţul proporţiilor va admite, că nu se 
“poate cere dintrodată un salt uriaş spre calea realizărilor definitive. 

Ba, dimpotrivă, singurul drum sănătos care dă solidă chezăşie 
spre un progres cultural normal, este țîntâiu acel element sufletesc 
care pătrunde oficialitatea şi opinia publică, le fermentează cu drojdie 
nouă şi naște în ele convingerea despre rolul adevărat al culturei. 

E cel dintâi şi cel mai însemnat.element pe care îl înregistrăm 
ia bilanţul cultural al acestui an. 

Am avut dovada, că acel ferment sufletesca lucrat unde trebuie 
şi pe aici, pe colo a isbucnit la supraf.ţă cu sinceritate îmbucurătoare. 

Obiceiul, încercat înainte vreme de câteva organe mai curajoase 
ale presei, a devenit general și a devenit, mai cu seamă altceva decât 
un simplu obiceiu : toate ziarele au azi o „pagină culturală“. 

Nu e doar o chestie de aranjament gazetăresc mai „agreabil“, 
cum veţi îi vrând să credeți, ci un gest cu serioasă semnificaţie: 
presa, cel dintâi factor cultural, îşi recunoaşte limpede şi cu tărie rolul. 

Mai mult decât atâta: la intervale. tocmai potrivite ca să întreție 
© continuitate, la loc de frunte, presa a susținut, a discutat şi a cerut: 

„mai multă cultură“. 

S'a cerut cu energie: drepturi pentru carte, ocrotire pentru scris, 
propagandă pentru citit, sprijin pentru artă, lumină pentru sate, cultură 
pentru muncitori, ajutor pentru b'blioteci, sa pus chestia unui nou 
teatru subvenţionat, şi așa mai încolo. 

Inițiativa particulară, încurajată, şi- -a mărit eforturile, In mai toate 
colțurile țării, scriitori, studenţi şi mai ales trimeşi de ai „Fundaţiei 
principele Carol“, au dus cuvântul culturei. Biserica şi-a spus la rândul 
ei, la prilejuri deosetite, vorba înţelegătoare și plină de greutate. Ofi- 
cialitatea pusă în mişcare de fermentul acelei convingeri de care vorbeam, 
şi iuțită de atitudinea presei, a dat semne simţitoare și a făgăduit 
pentru la toamnă altele. 

d r*a 

Ca o încoronare a acestui general reviriment cultural, au venit, 
de curând, cuvintele luminoase și mari, rostite de principele Carol, cu 
prilejul vizitei făcute în Bucovina. 

Moșienitorti Tronului care şi-a accentuat o pasionantă închinare 

spre trebile culturale, încă de mult, lucrând cu râvnă simplă de soldat 
al cărturăriei, la Fundaţia căreia i-a dat numele său, a spus în Buco- 
vina vorpe din çele ce rămân săpate în mintea tuturor. 

„Este de datoria noastră, a factorilor cultura, să întărim prin 
bună înţelegere cu cej de altă limbă și altă credință cu noi această 
unire sufletească a întregii ţări“. 

Dacă viitorul Rege revendică pentru sine rolul de „factor cultural“, 
toţi aceia pe care rostul culturei ne-a durut, toți cari am suferit clipe 
grele în slujba ei, suntem răsplătiți într'o singură clipă de vorbeie 
marelui nostru coleg. 

„Dacă cel care va conduce mâine destinele țării crede că unirea 
sufletească a întregei țări se face prin cultură, noi îndrăznim să socotim 
drumul ei şi al nostru tăiat în stâncă dură, 

V. RUSSU-ȘIRIANU 

' Cohortele morţii... 


Li 


Cea întâi dată când m'am întâlnit cu cohorta de tinări refugiaţi 
a fost pe drumul desfundat care duce spre Mărăşeşti... Intro seară 
pâcloasă de Decembrie, mergeam într'o căruță de ţară spre o` ţintă 
necunoscută din Moldova... Era rece și era. noroi. Ningea amestecat 
cu măzăriche şi bătea, un vânt crud dinspre miază noapte. Se întuneca. 
repede și pizmaş, — şi era mai bine: se topeau în întunerec toate 
- întâțişările de durere din afară. Coloane neisprăvite de căruţe, uhele 
mergând în sus, altele coborând de vale spre frontul de unde se auzeau 
buhăeli leneşe, se întâlneau; iar oamenii din ele se înjurau câineşte 
între ei, cuprinși ca- de-o obștească turbare. Pe marginele șoselei 
mergeau în neştire soldaţi de toate felurile, muţi, încruntaţi şi. cu pri-. 
virea roşie. Nici unul nu ştia unde merge, — grăia îp ei numai in- 
stinctul, care-i mâna înainte, spre un. undeva necunoscut... Ne cufun- - 
darăm pe urmă în iadul neştirei, în care abia ici, colo, licăreau lumini 
îndepărtate. La răstimpuri, țâșneau în înaltul cerului suluri imense de: 
„ Jumină, — se plimbau o vreme pe bolta mată de cerneală, şi se 
trăgeau îndărăt, ca supte de-o gură însetată, — erau luminele farurilor: 
de la nişte automobile îndepărtate sau ale reflectoarelor de pe frontut 
lăsat în urmă... Şi întunerecul se făcea mai adânc și mai rău... Nu 
auzeam de cât clefăiala cismelor în noroae și răsufletele de trudă ale: 
animalelor care trăgeau în gât căruțele încărcate peste fire. Pe câm- 
piile din jur, luminile îndepărtate pâlpăiau, ca sufletele gata să moară... 
Şi iată, la un cot al-drumului, lângă un zid de magazie dărâmată, o 
adunare de oameni, stând zgribuliţi. în jurul unui foc fără viață... 
Trăsei şi eu căruţa — fără să-mi lămureșc limpede pricina hotărârei . 
mele — şi mă. apropiai de cei:de lângă foc. Era o adunare. ciudată :: 
numai. după lumina. ochilor putui să văd că-s „tineri... Slabi, aproape 
goi, uscați la chip. şi. tăcuţi, aceşti tineri stăteau în jurul focului umed. 
Şi tremurau din toate mădularele... Mai la o parte, un fel de militar, — 
un milițian. având un galon putrezit, cusut pe-un suman țărănesc, părea 
a fi căpetenia lor.. Aveau în. mâni câte-un băț și unii din-ei câte-un: 

săculeţ cu puţine boarte.., Incolo, nimic, — nimic... Când mă oprii, 
mă priviră cu ochi înfriguraţi, în care lucea o profundă oboseală... 
Sufletul mi se trezi sub sguduiturile vrăjmașe ale milei... Înţelesei: 
erau tineri refugiaţi, — luați de-acasă de porunca datoriei către țară.. 

Vorbii cu glas moale: 

— „Cine sunteţi vei?... şi de unde veniţi?,..“ Ea 

Nimeni nu-mi răspunse... Privii în jur, — mă oprii cu. o:hii la 

dnilițianul cu galonul putrezit, şi aşteptai... 

Unul din ei grăi rece, dar fără dușmănie: 

— „Şi ce vrei să ştii?1..* 

Altul, adăogă: DR | 

— „Ce? Parcă dacă ţi-om spune, ai să ne umpli de bunătăţi?!...%. 

Mihţianul, cu glas de căpetenie, mă asigură: 

— „Ce să fie? Suntem răfugiați...* 

... Şi după puţin, atflai: i 

— „Ci noi, domnule, venim de departe... Tinerii iştia sunt de prin 
partea Oiteniei... Dă, vasăzică, eram mai mulţi, ehe!... mult mai mulți... ` 
Că a venit orden... Ce poţi tace?... Ordenu-i orden, — și ne-a ploat, 
mama lui Dumnezeu, — ne-a putrezit nu alta... lar merinde aveam de 
unde se nimerea, — că, ne duceam lavr'un cvartir așa pe drum, şi în- 
trebam: — „nu știți unde-i Corpu patru de armată, că, iaca avem foaie 
de ordinar 2...“ Şi scoteam iaca, foaia asta şi arătam... D». crezi 
mneata că ne-a înorumat careva?!.,. Toţi: du-te băete aşa, încolo, c'ai 
să găseşti unitatea ... Ceream atunci ceva pâne, şi ne dădea... l 
iar. plecam aşa, încotrova, spre Moldavia... şi ne răream, iaca, văzând 
cu ochii... Se oprea vr'un răfugiat şi-mi zicea moale: iaca, moşule dragă, 
eu mor... Şi murea,.. li făceani pe urmă o groapă unde se afla, si 
îl îngropam. iar în, foaie treceam cu plaivasul, spre ştiinţă, precum că 
a murit... Iaca, cetește şi 'mneata în foaia asta slinoasă și numără... 
Mulţi, — îrate-meo, mulți... Plecam, — şi iar ne putrezea ploaia cea 
fără de cprire... Şi iar căutam unitatea, — şi nimeni. nu era Care să 
ne-o arate... Să mă înfățoşez şi să zic: laca, domnule șdf, aiştia-s 
tinerii răfugiați, — ia-i şi dă-mă pustiei... Mai îatâlneam vreo malo- 
tanță şi ne dădea pâne... Și iar mai lăsam înapoi doi-trei flăcăi... 
` Taca: mureau aşa, ușor, ca puii de găină, — se lăsau moale pe mar- 
genea șanțului și oîtau odată, — și mureau... Nu ziceau nimic, — şi 
nici nu blăstămau... Numa unv’, atâta mi-a şoptit la ureche, ca 'ntr'o 
taină: „Săraca mama!...“ N'am înţeles, ce-a vrut să zică, — da’ aşa a 
zis... L'am fost apoi îngropat şi pe el, fa un colţ de gard dintr'un sat 
răvăşit de pustietate... Și-acuș, iaca, umblăm așa de colo-colo, de . 
isbelişte ... Că m'am prezentat eri le unu ce zicea că-i mai mare şi-mi 
“spune: du-te, aşa, încolo şi-ai să dai de unitate... Şi-am ajuns unde-a 
zis el, da acolo am găsit pe-un majur care ne-a luat repede: lasă-mă, 
măi omule, că numa grija asta n'o am acuș, — du-te şi dumneata unde-i 
vedea cu ochii... Şi-am plecat, despre cât vezi, urde .ne-a dus bătaia 
vântului... Şi iaca, noaptea ne-a prins aici, — şi. mai crede, că n'am 
mâncat nimic de eri... Nam mai întâlnit nici o malotanță... Şi ia 

„te uită: băetanul, cela, de colo, ne face frumosul în iaz-noapte: moare" 


fără îndoială . 

Aşa îmi istorisi milițianul cu. galon putrezit, pe când refugiații 
dormitau cu nasul în noroi, aproape de focul care se stângea... Mai 
spre margine, un tânăr ofilit, uscat şi tăcut, privea cu ochi înfrigurați 
flacăra focului care se lupta cu întunerecul de peste tot, „ Ceva moale 
şi duios pâlpăia în privirea lui... Nu zicea nimic şi nici nu se mişca.. 
Răsufletul lui war fi fost în stare să miște un fir de păr, — se strecura 
nesimțit, mai mult ca o bănuială. . Viaţa se retrăsese spăimântată nu- 
mai în ochi, gonită de moartea care-i şi răcise trupul... Miliţianul se 
uită la el fătă strângere de inimă, ca unul care se obișnuise acum cu 
asemea treburi... Părea că dibueşte pe undeva, în apropiere, un loc 
potrivit pentru ceea ce trebuia să facă-a doua zi dimineaţa . . 

In miez adânc de noapte am plecat cu căruța pribegiei mele 
spre miază-noapte, — mereu într'acolo... In urmă. rămânea milițianul, 


lângă răfugiaţii îucredinţaţi pazei lui, în drumul spre unitatea, pe care 


mo mai găseau... 

... Şi într'o altă seară, după vreo două: săptămâni, vântul. nebă- 
nuit al. împrejurărilor, mă aduse nu departe de locui unde întâlnisem 
cohorta de refugiaţi. De data aceasta ninsoarea își plimba faldurile ei de 
albeață îngheţată peste câmpii, — iar peste tot se auzea un muget de 
prăea că geme tot pământul.. . Inoptase desăvârşit... Umblam să gă- 
sesc pae pentru caii “morţi de "foame ai companiei.. Nu vedeam unde 


“merg, zăpada mă pălmuia, îndârijtă de încăpăţinarea mea. 


Mă împiedecai de gardul usei case în câmp, privii, întorcându-mă 
cu spatele la viscol: era un canton spart .și părăsit... O bucată de 
tablă desprinsă bătea sus pe coperiş, într'o cadență încăpăţinată de 
părea -că se pune dimpotrivă vântului năpraznic... Strigai: „ei?.. 
nu e nimeni aici“2... Nu-mi răspunse de cât tabla de pe_casă.. ” Simţii 
totuşi, nelămurit, că acolo se află suflet de om... In dosul cantonului: 
o mogăldeață “ca o căciulă enormă, mai neagră ca noaptea, ' mi se 
puse în drum. Dădui peste o căpiţă de fân, dar vrând să pășesc, mă 


' lovii de-o fiinţă... Mă trăsei la adăpost şi aprinsei lumina: câţiva 
` oameni, înfăşurați în fân, zăceau la pământ... Avui un cutremur în - 
` toată ființa, când le văzui luminile ochilor: le mai văzusem încă 


odăâtă !...  Destăcându-se din fân, îmi apăru la lumina care: pâlpăia 
serioasă, galonul ptitrezit al miliţianului, .. O pală de vânt se furișa,' 
şi-mi stinse lumina. . . Vorbirăm pe întunerec: 

„Ce faci aici“ ?.. 

Stäm jos, milițianul îmi zise : 

„lacă, de-atunci caut unitatea şi nu-i chip so cliseu, Că 
mă prezent la cine-l văd şi eu mai mare, şi-i zic: dom'le șef, nu, ştiţi 
'mneavoastră unde-i Corpul patru ?... şi iacă, aşa mă poartă; du-te'n 
sus, duten jos... Noroc că mai întâlnim vreo malotanță şi ne dă - 


pâ-ne“. 
Tot prir întunerec, îl întrebai în taină : 
„Da băeţii, ?!.. 


“Miliianul îmi răspunse simplu, fără tremur în glas: 

— „S'au împuţinat peste măsură... Am dat aici peste fânw ăsta: 
şi sau băgat dedesupt... cum fac cânii când li-i frig... da, vasăzică. 
Sau vârât de tot... Acuş lista-i mare“... l . ' 

` Aproape că nu vedeam chipul omului, ci stăteam întrun canton: 
dărâmat, cuprins de jur împrejur de întunerec şi viscol, şi ni se părea 
că tăinuiesc cu stafiile pustietăţilor iernatice.. 

Pe urmă, a tăcut miliţianul... şi am plecat şi eu cu tovarășul ce: 
aveam, spre alt loc, întru căutarea “hranei vitelor .mele.. 

Și maș putea da cuvânt temeinic că. aşa a fost, dar tare mi sa 
părut, peste alte câteva lungi săptămâni întro după amiază de îngheț: 
sticlos, că văd, din trenul care mă ducea încotrova, peste câmpii care 

_gemeau de apăsarea groaznică a baionetelor, da, mi s'a părut-că văd: 
“pe milițianul cu galonul putrezit, mergând pe un drum lăturalnic, şi 
având după el câţiva oameni istov:ți căzându-ie de pe ei, sdrenele. ; 
neputincioase să-i mai apere împotriva frigului şi a morții.. . Şi nro 
străfulgerare, mi s'a părut că văd ca o nălucă, venind spre mine, pri- 
virile tor îndurerate, şi tot atunci auzii clar în ureche : 

„Dom/le șef, nu ştiţi 'mneavoastră unde-i Corpu patru“ TTI 

„Și vedeniile se Guceau, încolo, spre un loc ynde să-şi plece 
capul şi să moară. 

| AL. LASCARO V-MOLDOVANU 

Pactul de garanţie | 


„— Intrarea Germaniei în Societatea Naţiunilor. — Consolidarea 
tratatelor. — Tratatele de arbitraj. — Izolarea Rusiei. — 


Sărmanul, Wilson, ideaiistul care pentru vina de a fi visat și a 
fi voit o lume mai bună, scutită de grozăviile războiului, a murit 
nebun, dacă ar mai trăi astizi ar avea un moment de senină satis- 
facţie. Și în satisfacția sa, — oricât de lipsit de „humour“ era acest 
ideolog:st puritan, — s'ar amesteca, fără îndoia'ă, şi o uşoară ironie la 
gândul, că Germania, militaristă și dornică de revanșă a lui Hinden- 
burg, Ludendori şi Tirpitz, acceptă tutela Societăţai Naţiunilor, tocmai 
atunci când şi-a ales de preşedinte pe cel dintâi. - i 

in acelaş timp, după îndelungate convorbiri, d. d. Briand şi 
Chamberlain ratifică acordul lui Eduard al Vil-lea și Delcassé. Este 
aproape sigur, că pactul de garanţie va fi încheiat. Anglia îşi iden- 
tifică astfel interesele ei cu acele 'ale Continentului. 

Punctele esenţiale care formează acest pact sunt ca și stabilite. 
Înțelegerea definitivă va fi perfecționată într'o conferință apropiată, la 
care vor lua parte cele cinci state semnatare. (Anglia, Franţa, Italia, 
Belgia și Germania). i ii a 

Pactul ar avea de scop să garanteze menţinerea „statu-quo“-ului, 
astfel cum îl stabilește tratatul dela Versailles şi evitarea conflictelor- 
viitoare prin tratate de arbitraj. Ca corolar, va veni limitarea înar- 
mărilor şi poate chiar — o dezarmare parțială. ` , 

Presa din țările Inţalegerei şi presa germană, afară bine înțeles 
de „deutsch-nazionalen“, consideră cu mult optimism posibilitatea în- 
„cheierei pactului, care ar putea servi de bază serioasă consolidărei 
păcei europene. Din partea Germaniei, — care a aplicat în uitimele 
şase. luni cu destulă conștiinciostate programul -planurilor Dawes, 
graţie căruia își reface situația economică şi financiară, — nu este de 
mirare să fi înțeles, că cel puţin cinci zeci de ani de aci înainte nu 
va putea face nimic fără ajutorul Americei şi al Angliei; tot astfel 
cum nu va putea întreprinde nimic contra Franţei. Și pe sprijinul 

Rusiei nu se. poate bizui îndeajuns. Germania face astăzi „contre 
mauvaise fortune, bonne mine“ şi renunță de a'şi strica sie-şi numai 
pentru a strica şi altora, acceptând inevitabilul, cu atât mai mult cu 
cât numai prin această acceptare se va putea reface. l 

Că acesta este punctul de vedere al Germaniei o dovedește — 
pe lângă alte fapte — şi neliniştea Rusiei, care își vede dispărând 
aliatul alături de care se bizuia să intimideze cu mai mult succes . 
Europa. Sosirea lui Radek la Berlin şi demersurile sale pentru a 
împiedica prin toate mijloacele Germania de a accepta pactul, vorbesc 
de la sine. 

Importanța pactului este considerabilă. Ea sar putea rezuma în- 
următoarele momente : 

l 1. Germania intră în Societatea Națiunilor cu aceleași drepturi şi 
îndatoriri ca toți membrii ei. 

2. Fiind perfect în limitele statutuluii S. N,, pactul întăreşte la 
rândul său tratatele în vigoare şi uu alterează întru nimic acordurile 
separate existente (dintre Franţa şi Cehoslovacia şi Polonia şi acela 
al Micei Inţelegeri). 

3. Pactul de garanție va fi complectat prin tratate de arbitraj, 
atât între Germania şi cele patru aliate semnatare, cât şi între Ger- 
mania şi Polonia, Cehoslovacia sau alt stat. Azeste tratate vor avea ca 
obiectiv garantarea tranşărei pe cale pacinică a oricăror viitoare con- 
flicte politice sau de drept. 

4. Intrarea Germaniei în S. N. şi acceptarea pactului tösemnează 
— după cum sa arătat și . mai sus, — dacă nu Chiar zădărnicirea 
definitivă a alianţei germano- -sovietice, în tot cazul amânarea ei pen- 
tru eventalitatea în care toate : socotelile de astăzi sar dovedi ca 


greşite. 
5. Deplina înţelegere între Franţa şi Anglia, — unii au vorbit 
chiar de reînvierea Antantei cordiale, — şi acordul pertect între. tog- 


te puterile Ințelegerei.. À 

„6. Şi în sfârşit, constatarea "că s. N. 'devine ceeace : trebuia să 
fie demult: tribunalul suprem al ordinei şi chezaşul refacerei Europei, : 
recunoscut de toți: învingători și învinşi. 

| In linii generale, acesta este cadrul în care ar putea evolua eve- 
nimentele în curs. 

Pentru noi, ele prezintă o importanţă covârșitoare; căci pe deo 

parte Franţa și aliatele ei vor eşi întărite prin îdcheierea pactului şi a. 
acordurilor complimentare, garantând cu noui puteri stabilitatea trata- 
telor; iar pe de altă parte, Rusia îşi pierde aliatul ei natural, graţie că- 
ruiă : “amenințările ei deveniseră în ultimul timp — de ce să nu o re- 
cunoaştem? — neliniştitoare. Şi afară de acestea, odată pacea ` Europei 
asigurată, relațiuni normale, — prietenești: chiar ` ~ Cu “Germania, mu 
pot decât să ne folosească. -= ; 
Viitorul. apropiat ne va arăta” cât de. 1ndreptăţte sunt speranțele 
- noastre, 
i | PALEOLOGU 


as sa cu DEA i Eora i eut 

Săptămâna politică 


— Fapte şi comentarii — 


Alegerea din Chişinău 


Ştiri foarte proaste ne sosesc dela alegerea din Chişinău... Adversarii. 
noştri să nu jubileze prea repede. Nu e vorba despre soarta candida- 
turei dlui Sergiu Niţă. Fostul ministru al Basarabiei, care sa pus 
totdeauna cu trup şi suflet în serviciul intereselor obștești, se bucură 
la el acasă de o mare popularitate, la care se adaugă, bineînțeles, far- 
mecul pe câre-l răscolește în orice parte a țărei numele gerreralului 
Averescu. Prin urmare, situaţia electorală a partidului poporului, în 
această îndârjită luptă în faţa urnelor, e pe deplin satisfăcătoare. Toate 
semnele indică biruința sa, ca o urmare absolut necesară. 

Altele sunt, deci, veştile rele despre care pomenim mai sus. 
Prietenii noștri, care se întorc de-acolo, ne povestesc lucruri de necrezut 
despre propaganda pe care așa zisa opoziție-unită găseşte cu cale so 
facă în sprijinul candidatului lor comua. Această propagandă, care se 
desfăşoară deobicei pe tema autonomiei Basarabiei, constituie un ade- - 
vărat atentat împotriva unității noastre naţionale. vână şi seceta, care bân- 
tuie acum în Basarabia e pusă la contribuție, spunându-se despre ea, că 
este un semn al cerului, care vrea să despartă astfel, în ochii tuturora, 
belşugul de altădată de sărăcia de acum... 

D. N. Alexandri, candidatul partidului țărănesc, nu e dealfel, 
pentru noi, un necunoscut. in trecuta legislaţie, fruntașul basirabean 
a fost ales senator pe lista. partidului poporului, și s'a văzut nevoit 
să ne părăsească, tocmai pentru ideile sale separat:ste, pe care nu s'a 
sfiit să le proclame chiar dela tribuna Senatului. De-atunci, d. N. 
Alexandri a trecut în tabăra dlui Pantelimon Halippa, unde se vede 
treaba, că simțămintele sale rusofile, manifestate dealtfel fără nicio jenă, 
au găsit un culcuș mai cald decât în mijlocul nostru. 

Deci, în convorbirile particulare între patru ochi, în şoaptele purtate 
pe la ureche, din om în om şi din casă în casă, se duce cu stăruință 
o îndrăzneață campanie de subminare a autorităţii de stat, aruncându-se 

pretutindeni sămânţa discordiei şi a urei între fraţi. In toiul acestef. 
agitaţii, care s'a pornit să sape dela temelii însuși edificiul integrităţei 
noastre teritoriale, partidu! poporului a rămas să reprezinte singur, 
la Chişinău, ca un viguros simbol de energie creatoare, ideia de unitate - 
politică a României-întregite. 

Ințelegeţi cât preţ va avea victoria, pe care nu ne îndcim că o: 
va câștiga. 


Să_salvăm aparențele 


Nu se poate tăgădui, că proaspăta c?snicie politică, încheiată 
între partidul țărănist și cel național, nu merge tocmai-tocmai pe roate. 
Prezenţa dlui C. Stere în sânul improvizatei coaliţii nu poate să 
liniștească pe foştii partizani ai regretatului Take lonescu. In ziarul . 
Universul, d. Stelian Popescu a subliniat destul de răspicat neplăcerile: 
acestei tovărăşii. Pe altă parte, „relaţiile dintre d. C. Argetoianu şi 
conducătorii ţărănişti, cari nu de mult au iscălit o categorică cerere: 
de dare în judecată a fostului ministru de Interne, nu se vor îndulci - 
niciodată până la o sinceră iertare reciprocă. Peste fiecare îmbrățişare 
de astăzi, — privelişte pusă în scenă pentru galerie, — se. va aşterne 
cs o umbră amintirea insultelor sârgeroase de ieri. 

Câteodată, nici chiar în faţa publicului nu se mai poate ascunde 
neîncrederea. care stăpâneşte sufletul fiecăruia. La banchetul de adio 
din grădina Flora, care ne-a reamintit grozav un alt praznic subt cerut 
liber, unde -s'a pecetluit ruperea fuziunei naţionalo- ţărăniste, :șau în-. 
tâmplat câteva s:ene caracteristice. D. lon Mihalache sa ridicat să 
vorbească despre prietenia dintre cele două partide, şi fiindcă toți: 
membrii partidului haţional erau prezenţi, a găsit cu cale să declare, 
că dacă" există pentru unii o „chestiune Stere“, nu trebue să se uite, 
că sunt alţii cari cunosc o „chestiune Argetoianu“. Și, dacă pe cel- 
dintâi îl învinuiesc unii de trădare, celdealdoilea a fost acuzat de. 
incorectitudine. D. C. Stere, se înțelege, era absent. D. C. Argetoianu, 
cu admirabila sa prezenţă de spirit, a ştiut să potolească îndârijirea. 
dlui Ion Mihalache, întinzând fostului învăţător dela Topoloveni mâna. 
dumisale de boer dela Breasta. Numai foştii partizani ai regretatului 
Tache lonescu, auzind elogiu! dlui C. Stere, sau sculat dela masă. 
ostentat.v și au plecat fără bunăseara. 

Incidentul nu putea, fireşte, să rămână fără urmări. Şefii coaliţiei 
Sau întrunit în consiliu, și d. d. N. Iorga, luliu Maniu, C, 
Argetoianu, lon Mihalache şi dr. Lupu au luat hotărârea solemnă, ca 
la nicio întrunire publică sau masă comună, „niciunul dintre vorbitori 
să nu ridice chestiuni personale, care ar putea fi exploatate de adver- 
sari ca o dovadă a lipsei de solidaritate din sânul opoziţiei-unite“. Să 
se salveze, prin” urmare, aparențele ! 

ION BALINT 

GAZETA RIMATA 


aa 


soldatul credincios 


„Orice s'ar întâmpla, dl Iuliu Maniu .nu 
ne va părăsi.“ 
PATRIA 
organ al partidului național 


Avere, glorie, amor, 


< Pe lume totu i schimbător ? - 


Iubita pleacă şi te lasă 

Pentru o haină de mâtasă, 

Mărirea arde ca un rug, 

Norocul însuş e transfug... 

Pe-al sorfei ceas, eterna limbă 
Mereu poziția și-o schimbă. 

Numai un om, — mă rog frumos, — 
Ne va i veşnic credincios. 

O spunem sus, cavalereşte: 

Ghiulucă nu ne părăsește ! 


'Intâi şi *nţâi, ca un ingrat, 


Poporul ne-a abandonat. 
L'am luat încet, cu binişoru , 
(Cum se vorbește cu poporul) 

I am spus că-l facem acționar, 

La „Blank“, la „Renner“, — în zadar? 
Nu ştie obştea ce e mila, 

Și dragoste, e greu, cu sila... 

Noi nici n'am plâns, nici: n'am cârtit, 

. Mulțimea ne-a afurisit, 

Dar iată ce ne potolește: 

Ghiulucă nu ne părăsește! 


Acum aud că și la Blaj 

S'a cam iscat puțin tapaj. 

Vin tot mai sigure indicii, 

Că fierb în taină canonicii, 

De patru ori pe zi fin sfat . 
Și strigă, că s'au săturat, 

Căn jurul lor sporeşte vidul, 
„Că părăsesc în bloc partidul, — 
A devenit averescan 

Capitlul metropolitan... 

O fil Dar unul, bărbătește, 
Ghiulucă, nu ne părăseşte ! 


Prevăd, amici, că în curând, 
Se vor împrăștia, pe rând, 
Toţi cei cari, fără nicio ură, 
Alâturea de noi slătură : 
Pleca-va și Zosim Chirtop, 
Și popa Man, şi Ciceo Pop, 
Si- Argetoianu, și tachiştii, 
Și lorga, și regionaliștii, - 
In fine, înt”'o neagră 2z, 

Și Cerul. ne va părăsi... 
Un singur gând ne înduiceşte, 
Ghiulucă nu ne părăseşte H- 


ULTIMUL MOHICAN 


— al 0 sută-unulea membru din 
< ~ comitetul de o sută; — l 

„INSEMNĂRI 


Intrigă şi amor. — De câteori, unul 
«dintre noi şi-a luat asupra lui sarcina, 


"destul de insalubră, de a scoate la. 


iveală lipsa de coeziune din sânul mo- 
zaicului naţionalo-ţărănesc, de atâtea ori 
au răsărit, de după coloanele de hârtie 
ale anumitei prese dela București, fur- 


“tunoasele protestări împotriva tuturor 


acelora, cari tulbură cu intriga lor 
0 dulce armonie conjugală,.. Nu 
există, firește, nici cea mai palidă 
umbră de "neînțelegere între d. d. N, 
Jorga şi C. Stere ; intre d. d. Iuliu 
„Maniu și dr. N. Lupu ; între d, d. C. 
„Argetoianu şi Virgil Madgearu.: Oame- 


“mii aceştia s'au admirat, s'au iubit-şi 
-s'au sărutat totdeauna. Nimic nu i-a 


„despărțit în trecut. Totul îi apropie 
„astăzi. Viitorul le este asigurat. Nicio- 
„dată, dl N. Iorga n'a cerut împușcarea 
la zid, pentru trădare, a dlui C..Stere. 
Niciodată, di dr. N. Lupu ou s'a scu- 
urat, scârbit, de  pertractările, diui 
Juliu Maniu, Niciodată, di C. Argeto- 
danu ma atins, măcar cu o floare, pe 


di Virgil Madgearu. Tot ce vi-s'a spus, 
eo minciună. Tot ceeace ştiţi, eo 
părere. Vorbe, vorbe, vorbe ! 

Nimic nu e adevărat, din tot ceeace . 
văzurăţi cândva cu ochii dumneavoa- 
stră, din tot ceeace auzirăți odată cu 
urechile dumneavoastră. Căci, iată ce 
se întâmplă, ln jurul proaspătului şi 
fericitului menaj politic, de-asupra că- 
ruia stăruiește necontenit o ocrotitoare 
aripă de cer albastru, roieşte mereu o 
legiune nesiârșită de rău voitori şi 
de invidioşi, cari pun la cale tot soiul 
de născociri drăcești, pentru a pro- 


-voca 'desbinarea fericiţilor însurăței. Şi 


blonda Desdemonă iubea, din adâncul 
inimei sale candide, pe tuciuriul Ot- 
hello. Cu toate acestea, printr'o ţesă- 
tură mizerabilă de meşteşugite chiţi- 
bușuri, perfidul lago, — acest odios 
înaintaş al tuturor agenţilor provoca- 
tori, — a reuşit să compromită o ima- 


-culată onestitate, şi să împingă la crimă 


pe un onorabil părinte de familie, fă- 
cându-l să creadă că a fost încornorat,,, 

Aceasta pare să fie și tactica pe care 
au e e aşa numitei opo- 
ziții-unite. Plespre perfecta castitate- a 
dlui C. Argetoianu, cine poate să se 
mai îndoiască? Şi cine poate să spună, 
că onoarea conjugală a diui luliu Maniu, 

„această venerabilă jumătate de şef a 
partidului naţional, ar fi suferit vreo- 
„dată cea mai mică atingere? Ei bine, 


gurile rele: indrăsnesc să cârtească, să . 


bănuiască, să destăinuiască, In felul 
acesta, se înţelege, nici cel mai rezis- 
tent amor nu duce la tăvăleală, La în- 
ceput o mică îndoială, apoi o criză de 
nervi. mai serioasă, mai. târziu o exrii- 


caţie -pe ton răstit, însfârşit, câteva. 


scene violente, şi divorțul bate la ușe. 
(Din fericire, moravurile nu mai sunt 
atât de aspre ca pe vremea maurului 
din Veneţia.) 
-Prin urmare, să știți, că dacă mozai- 
cul naţionalo țărănist se va desface 
intro zi, aceasta nu se va întâmpla din 
- pricina cimentului dinăuntru, care ar fi 
prea slăbuţ, ci din pricina intrigilor din 
afară, care, trebuie să recunoaşteţi şi 
dumneavoastră, prea sunt bine ticluite. 
Gândiţi-vă încă odată la Jago. Săracul 
Othello! Sărmana Degdemoia ` 


Pornografie cu barbă, — In cursul 
„obișnuitelor sale peregrinări politico- 
istorice, di N. lorga a nimerit deunăzi 
la Sighișoara. Trecând cu vederea îm- 
prejurarea, că între zidurile vechei ce- 


tăţi. locuiesc şi câțiva români, — mai - 


mult de jumătate din populația totală, 
— fostul apostol al naţionalismului in- 
tegral a ţinut acolo o lungă conferință 
despre sași, scoțând la iveală dreptu- 
rile istorice ale. acestora asupra ora- 
şului, şi poftind, prin urmare, pe românii 
de-acolo să binevoiască a-şi face baga- 
jele. Vă puteţi îachipui 'leșne ee im- 
presie a produs acest delicat bobârnac 
asvârlit în nasul “publicului românesc, 
care se aşteptase, Sărmanul, cu totul fa 


alt subiect! DI N. lorga s'a consolat i 


cu recunoscătoarea serenadă, pe care 
i a făcut-o, spre seară, subt fereastra 
hotelului, tineretul săsesc de ambe sexe 
din localitate. 

Nu vom mai stărui, de data âceasta, 
asupra fenomenalului bun simţ cu care 


. dI N. Iorga s'a dus să vorbească despre - 


superioritatea săsească tocmai întrun 


centru unde, pentruce s'o ascundem ? -` 


animozitatea dintre cele două populaţii . . 
e, din nefericire, mai aprinsă decât în 
oricare parte a . Ardealului, tactul po- 


- litic al șefului dlui luliu Maniu fiind 


în deobşte: cunoscut. Vom inregistra 
aici o altă “iature a incidentului dela . 


- Sighişoara, care ni s se pate şi mai in- 


teresantă. 

Inainte de orice, ținem să se ştie; că. 
nu glumim de fel, şi că nu inventăm 
nimic. Un preot din Târnava-Mare, care 
a fost în tovărăşia dlui. N. lorga,. îm- ; 
preună cu alte persoane, o bună parte 
a timpului cât nenorocosul conferenţiar 
a stat la Sighişoara, ne 'scrie foarte in- 
dignat, cerând intervenţia noastră intro- 


_ chestiune care nu raai are nimic dea 


face cu politica. S'ar părea, că di N.. 
lorga, mare istoric al țării sale și can-. 
didat la prezidenţia Coasiliului în Ro- 
mânia întregită, practică supărătorul 
obiciei de spune porcării în societate: 
de a le spune pe şleau, și de a nu prea. 
ţine seama de vârsta şi sexul-celor ob- 
ligaţi să le asculte. - Această înclinare 
categorică spre pornogrăfie, cu toată 
literatura verbală care decârge de aici, 
e şi ea un apanagiu al isteriei. O ştim 


„ prea-bine. Dar dl N: Iorga, pentru a. 
o practică: cu frenezia pe care © pune 


în toată activitatea dumisale, îşi alegea . 
până acum auditorul. Era un rest de 
pudoare. Ei a dispărut. Cazul dela Si- 
ghişoara o dovedeşte. Câteva -ceasuii 


` în şir, crezând că fericeşte pe-cei de- 
- faţă cu revărsarea' giumelor sale- fără 


perdea, interminabilul moralist a tăcut. 


, pe cucoane să roşească, a gonit dela. 
masă: pe fete, şi a rii pe bărbaţi: 

cari, ce să zicem, nu vor fi fostei toţi st'a- 
ți, dar cel puţin ştiu ce înseamnă discreţia. 
“DIN. lorga ar trebui să se gândească 
foarte serios, că sunt câteva lucruri cu 
cari nu se glumeşte în Ardeal. Unul 
din acestea, ne insărcinăm să-i atra- 
gem atenția, e cuviinţa. Prin urmare, 
ilustrul savant, în călătoriile sale de 
propagandă minoritare, să fie cu mai 
multă băgare de seamă, în ceeace pri- 
vaşte exhibiţiile sale pornografice. La 
o altă ocazie sar putea întâmpla să 
sufere în prestigiu, nu numai obrazul, 
'— ci şi barba... 

Subt pulberea uitărei. — Inteun 
foileton al ziarului Rampa, un d Ro- 
„mulus Dianu, des»re care, la dreptul 
vorbind. mam auzit încă nimic, (poate 
dumneavoastră să ştiţi cev), se gră- 
beşte. să ingroape pe Viahuţă subt 
pulberea uitârei. Pentru severul pu- 
blicist anonim, (care poate foarte bine 
să fie un pseudonim al d-lui ditector 
Faust- Mohr), din opera sărmanului înte- 
meietor al Semănătforului, fostul to- 
varăş de discuţii literare a! lui Cara- 
giale, wa mai rămas nimic demn de 
luat în seamă. Noua ediţie a poeziilor 
şi a nuvelelor lui Vlăhuţă sosește, 
prin urmare, după părerea criticului, 
ca o floare pe un mormânt părăsit. 
Cioclu incorigibil, cum își spune el 
însuş, d. Romulus Dianu stă de pază, 
ca nu cumva mortul să învie. Rămâne 
să se constate numai un singur lucru. 
Dacă groparul însuş a ieşit sau nu 
din găoace. 

Cazul foiletonistului dela -Rampa nu 
ni se pare, în sine, prea interesant. 
Din nefericire insă, el nu apare izolat. 
Au ieşit dela o vreme încoace, ca ciu- 
percile după ploaie, o seamă de ado- 
ratori ai nouilor formule lit:fare, cari, 
căzând în extaz în fața dadaismului 
gângav al d-lui Tristan Tzara, — ex- 
presie într'adevăr nouă a unei tterne 
imbecilităţi, — n'au altceva de făcut, 

decât să declare, că versurile lui Mi- 
hail Eminescu s'au învechit. (Prea le 
pricepe toată lumea !) Cine a avut no- 
rocul să-l citească pe d. Camil Bal- 
tazar nu se mai poate mu'ţumi cu 
George Coșbuc. Cine a apucat să se . 
înfrunte din talentul d-lui lovanache 
nu mai poate înghiţi pe Odobescu. 
Aceştia sunt po”ți şi prozatori căzuţi 
în desuetudine. Sborul vremei a trecut 
peste ei, lăsându-i în urmă. Nimeni 
nu le mai răsfoieşte cărțile. Au fost 
îngropaţi, cu toții, îa mausoleul istorio- 
grafiei literare. Cine să mai alerge la 
Criticele lui Maiorescu, atâta vreme 
cât stau aici la îndemână foiletoanele: 
d lui Romulus Dianu? 

Ne iîngăduim să spunem, că în acest 
fel de a judeca trecutul s'a cuibărit 
foarte multă eroare. Nu, pentrucă în 
scrierile lui Vlăhuţă, de pildă, nu sar 
găsi pagini lipsite de strălucire, me- 
nite să piară, ca atâtea alte roade ale. 
străduinței omeneşti, subt măcinişult 
neindurat al timpului. Nu, pentrucă tot 
ceeace a ieşit din mâinile înaintaşilor 
noştri ar fi fost topit în bronz nepie- 
ritor. Dar, pentrucă sunt mult prea 
subțiri şi prea neîndestulătoare firele 
din care s'a ţesut fermecatul tort at 
idealurilor noastre de artă, pentru a 


le rupe, cu ușurință, pe toate, sau 
pentru a le tăia, pur şi simplu, 
împrejur. 

Să nu ne pripim, deci. Mai 'nainte 


de a ne trimite precursorii la Hala 
Vechiturilor, să cercetăm bine pe aceia, 
cari ei înşişi vin cam de-acolo, Și, mai 
multă -prudență când e vorba de a ne 
reteza craca de subt picioare. A pluti 
în aer poate să tie, câteodată, o sen- 
zaţie agreabilă. Nu e totdeauna, însă, 
o poziție tocmai sigură. 

Lăseţi-ne, cu alte cuvinte, să mai 
citim din când în când şi pe Vlahuţă. 
Nu-l s oateți cu desăvârşire din uz, 
Zău, că nu scrie câteodată muit mai 
rău decât d. A. de Herz! 

Procedări primejdioase. — Intrunul 
din numerile trecute ale revistei Tara 
Noastră, co'aboratorul nostru d! Teo- 
dor Lazăr, ocupându-se de atitudinea 
politică a foaiei bisericeşti Unirea dela 
Biaj, îşi arăta profunda sa mirare în 
faţa îndârjirei cu care susnumita pu- 
blicaţie are obiceiul să certe pe orice 
fiu al bisericei greco-catolice, care în 
drăsneşte să nu facă politică alături 
de dl Iuliu Maniu. Astfel, de nenumă- 
rateori, Unirea a adresat amare impu- 
tări dlui dr. Ilie Dăianu, protopop al 
Clujului, care, în calitatea sa de se- 
nator al pariidului poporului, deși a 
ridicat totdeauna cuvântul pentru a 
apăra interesele bisericei pe care o 
slujește, n'a fost aprobat întru to- 
tul pentru activitatea sa cetăţenească. 
Aceste două împrejurări au fost dea- 
juns, pentruca Unirea să facă, din nou, 
o confuzie, şi să aibă, încă odată, o 
atitudine imprudentă. 

Sa întâmplat, anume, că arti.olul 
din Țara Noastră a fost inregistrat, 
„horribile dictu“ de Revista Ortodoxă 
Română, care Pa găsit just, şi s'a mai 
întâmplat, pe urmă, că redactorului 
Unirei dela Blaj i-s'a părut că recu- 
noaşte în dl Teodor Lazăr un pseu- 
donim al părintelui Dăianu. Prin ur- 
mare, numai fiindcă întrun organ al 
bisericei ortodoxe se constată, că „pro- 
topopul senator averescan din Cluj“ 
(d. Teodor Lazăr?) „a ocărât“ Unirea 
în cooanele revistei Țara Noastră 
„pe motiv că ar avea o ţintă mai mult 
politică decât bisericească“, gazeta 


dela imbucătura “Târnavelor se repede 


din nou cu aspră mustrare asupra 
dlui dr. Elie: Dăianu, apostrofâadu-l 
astfel : — „dece acum părintele se- 
nator singur, dacă atitudinea sa, dic- 
tată de interese politice, a fost sau 
nu în folosul -bisericei sale“. i 


“Am putea să răspundem foarte W 


la această reverendisimă rățoială, pre- 
cizând categoric, că di Teodor Lazăr, 


autorul articolului dia Țara Noastră, 
e cu totul altcineva decât părintele 
Dăianu. Dar în acest caz, Unirea ar 
scăpa prea uşor de o explicaţie cu 
care ne socotim datori. Vom spune, 
deci, că orișicare slujitor al bisericei 
greco-catolice, nu numai un „senator 
averescan“, ar putea să constate ciu- 
data persistență cu care Unirea, nu 
numai că se identifică cu necazul lu- 
mesc al partidului naţional, dar are 
aerul că excomunică pe toți uniții din 


Ardeal, cari nu se închină înaintea 


geniului politic al divi luliu Maniu. 
Este, in această concepție, o stranie 
inconsecvenţă. Căci, dacă biserica 
dela Blaj ar lua o anumită atitudine i 
faţă de partidele politice, binecuvântând 
pe unele din ele şi afurisind pe cele- 
laite, ar fi foarte firesc lucru ca şi 
partidele poiitice să privească biserica 
de Blaj subt unghiul unei îndreptățite re- 
ciprocităţi. Nu afurisind o sau binecu- 
vântând-o, căci aceasta nu cade în: 
puterea nimănui, ci socotind-o prietenă 
sau dușmană, după cum i-se arată. 
Cine poate spune, dacă e în interesul 
bisericei unte ca ea să rrovoace un 
asemenea răsboi, care ar urma so 
expună obişnui:elor fluctuații în gu- 
vernarea țărei ? Sau, cu alte cuvinte, 
întrebăth : cine face mai mult rău bi- 
sericei unite? Unirea, care se lasă 
pradă patimei, atât de laice, a ran-. 
chiunelor de partid, sau aceia cari îi 
atrag atenţia asupra pericolului unei 
asemenea procedări ? 

Să ne răspundă, la această între- - 
bare, Oricine, Numai Unirea nu. 


“Un om misterios. — Presa politică 
ar trebui să-şi însușească- şi ea unele 
din inovațiile distract: ve. ale publica- 
ții'or literare şi artistice, Acestea, au 
luat, dela o vreme. încoace, “bunul 
obicei de a întreba pe scriitori, pe 
pictori şi pe actori, unde au de gând 


"să-și petreacă vacanţa, şi ce opere noui 

pregătesc pentru la toamnă. Numai 
astfel am reuşit să aflăm, că d. Ni- 
colae Iorga va termina in vara aceasta 
cinci drame istorice în câte patru acte; 
că d. Negoșanu va termina, încă în 
luna asta, un admirabil nud, pentru 
care a pozat d. Cicio Pop, şi că popu- 
-larul Tănase are de gând să se mute 
deia 15 Octombrie, cu trupa lui de re- 
viste, în dealul Mitropoliei. 

Păcat, că nu ne spune nimeni cu 
ce se ocupă, dealungul sezonului mort, 
oamenii politici. In special, noi aceştia 
dela Țara Noastră, care avem, ca 
toată lumea, anumite slăbiciuni senti- 
mentale, am vrea să ştim: ce face d. 
luliu Maniu? Fostul preşedinte al Con- 
siliului dirigent ne pusese mai demult 
pe gânduri printro îngrijitoare şi pre- 
luugită tăcere, silindu-ne să-l chemăm 
de câteva ori pe melodia cunoscutei 
romanțe : „Unde eşti?“ D. Iuliu Maniu 
nu e nicăeri. Nici la Cameră, nici la 
„Majestic“, nici la „Dacia“ nici la Bă- 
dăcini. Camera a luat vacanță, „Ma- 
jesticul“ s'a închis, „Dacia“ s'a inchi- 
riat pentru alte scopuri, şi la Bădăcini 
au năvălit creditorii. Unii scoseseră 
vestea, că d. Iuliu Maniu s'ar putea 


să fie la Vălenii de Munte, printre . 


ascultătorii Universităţei de vară. Cineva 
spunea chiar, că Pa zărit într'o zi la 
cursul de literatură maghiară al d-lui 
„dr. Arpad Bitay... Dar nimicnu e si- 
gur, în afară de faptul, că scumpul unchiu 
al d-lui Romulus Boilă a dispărut fără 
urmă, și nu s'a aflat ce plănuieşte, 
Poate s'a ascuns într'o peşteră, unde 
pune la cale un nou discurs pe-o che- 


stiune de regulament. Poate sa in- - 


cuiat intrun cavou, ca să dea la iveală 
al şaselea articol politic al existenţei 
sale. Poate... Toate acestea sunt 
numai presupuneri. Reporterii n'au aflat 
însă nimic. Subiectul e încă de actua- 
litate. Unde sa retras d. Iuliu Maniu, 
şi ce surpriză pregăteşte numtroşilor 
săi admiratori ? 


CARȚI NOUI. — Septimiu Popa: 
„Vai, inima.“ (Biblioteca „Semănătorul“ 

E primul volum al duiosului proza- 
tor ardelean Septimiu Popa, ai cărui 
nume cetitorii l-au intâlnit des în pa- 
ginele acestei reviste. 

D. Septimiu Popa nu ela întâii săi paşi 
în literatură ; revistele şi gazetele dela 
Blaj i-au adăpostit cu simpatie scrisul, 
chiar dela terminarea studiilor teolo- 
gice. Ela publicat acolo încercări cari 
l-au impus atenţiei unui restrâns număr 
de cititori. Modestia lui n'a bătut însă 
pe acele vremuri .la ușile redacţiilor 
revistelor mari, aşa că numele lui a 
rămas necunoscut pe piața literară. 


A trebuit să vină marele răsboiu, 
care să-l frământe şi să-l arunce la 
suprafață, Temniţa grea, suferită după 
intrarea în acțiune a României, i-a 
răscolit adâncurile sufleteşti şi scrisul 
viu al condeiului său a început să 
aibă răsunet. Câteva povestiri, unind 
o mare pătrundere sufletească cu © 
simplitate desăvărşită, Pau impus în 
ochii tovarăşilor şi âi marelui public. 
` Volumul de faţă ne desvălue o lature 
a personalităţii lui Septimiu Popa, care 
în scurtă vreme şi-a câștigat un loc 
frumos în literatura noastră. Povesti- 
rile sale sunt pline de o caldă since- 
ritate, de un humor ușor, şi de oado- 
abilă delicateţe sufletească. 


—Eugeniu Speranţia: „Sub nimbul 
familiar.“ Biblioteca „Semănătorul“ în 
tendinţa ei de-a contribui la populari- 
zarea scriitorilor de seamă din vechiul 
Regat, s'a oprit asupra operei d-lui 
Eugeniu Speranţia, unul din cei 
mai distinși scriitori din zilele noa- 
stre. In nr. 71 al bibliotecii 'ni se 
dă oculegere de 12 schiţe, de-o netă- 
găduită valoare literară, care se citesc 
cu plăcere, atât pentru viociunea şi 
claritatea stilului, cât şi alegerea su- 
biectelor captivante în jurul cărora 
se încheagă. ` 

